Kornjače: Čudesni migracijski ciklus dug 15.000 kilometara
Nevjerovatni put preko pola svijeta, od i do obala Floride, traje više godina, a tek jedna od 10.000 kornjača preživi
Kada su kornjače sa Floride u pitanju, svaka koja preživi iskušenja na putu dugom 15.000 kilometara i vrati se pijesku u kojem se izlegla, je dragocjena. Zaista dragocjena, jer od njih deset hiljada preživi samo jedna. "Kornjače: Nevjerovatno putovanje" je dokumentarni film o čudesnom migracijskom ciklusu morskih kornjača . Reditelj filma Nick Stringer je, sa ekipom vrsnih profesionalaca, slijedio put kornjača koje su od pjeskovitih obala Floride, vođene instiktom, plivale do Newfoundlanda, potom do Azorskih otoka, da bi se ponovo kroz vode Karispkog mora vratile na Floridu. Taj nevjerovatni put preko pola svijeta traje više godina, a tek jedna od 10.000 kornjača preživi. Rizik njihovog istrebljenja je veliki i film je još jedan pokušaj skretanja pažnje na nužnost zaštite i te vrste životinja. Filmska priča počinje podatkom da su kornjače prije 200 miliona godina živjele na kopnu. Sa pojavom dinosaurusa, povukle su se u mora i prilagodile životu u vodi. Kopno, odnosno priobalni pijesak toplih mora, u ovom slučaju Floride, je ambijent u kojem se kornjače izlegu i hitaju moru, nastojeći izbjeći prvu veliku opasnost - morske krabe. Put od izranjanja iz pijeska na Floridi, do ponovnog povratka tom pijesku, autori filma nazvali su najvećom pričom o preživljavanju. Prijetnje preživljavanju na putu dugom 15.000 kilometara nisu samo ono što je majka priroda stvorila, nego i ono što je čovjek napravio. Britanska glumica Miranda Richardson posudila je svoj glas. Ona je inače i ambasadorica Fonda za očuvanje divljnine. - kaže ona. Richardsonova takođe ističe da su mnogi koraci zaštite poduzeti i dodaje: Sjedinjene Države još od 1987. godine zahtijevaju da ribari koji izlovljavaju škampe koriste specijalno dizajnirane mreže koje kornjačama omogućavaju da se spase iz te vrste zamke. No onih koji love u vodama Meksičkog zaliva izbjegavajući upotrebu takvih mreža ima još uvijek. Den Blanchard, vlasnik ribarske firme na obalama američke savezne države Louisiana kaže: Miranda Richardson naglašava da čovjek i može i mora više: Kada su kornjače sa Floride u pitanju, svaka koja preživi iskušenja na putu dugom 15.000 kilometara i vrati se pijesku u kojem se izlegla, je dragocjena. Zaista dragocjena, jer od njih deset hiljada preživi samo jedna. I Miranda Richardson, i reditelj fima Nick Stringer, i ostali članovi filmske ekipe, se nadaju da će dokumentarcem "Kornjače: Nevjerovatno putovanje" dati skroman doprinos naporima da šanse kornjača da prežive budu mnogo veće.